ISASI BALANZATEGI (EH Bildu, 2013-04-18):
Presidente andrea.
Damborenea jauna, gure ama pozik egongo da bere deituratik deitu bainauzu eta horrek adierazten du zer nolako arreta jarri duzun nik esandakoan. Espero dut arreta gehiago jarriko bazenu, arreta handirik ez duzu jarri.
Izan ere, nik irakurri dut Kutxabanken Estatutuen pasarteak irakurri ditut, Damborenea, Kutxabanken webgunean aurki ditzakezue. Irakurri ditut ere aurrezki kutxen araudietatik gizarte ekintzari dagozkiona.
Lau urte dauzkagu, espero dut zuri gehiago ikastea. Arreta jarriko dizut, errepikatu, errepikatu duzu aurreko batean esan zenuena funtzionamendua eta Gorospe andreak ere errepikatu izan dut, mozkinen araberako horrenbesteko proportzionala izaten da gizarte ekintzan jartzen dena eta jakina da, ados gaude, horrela da. Eta horrela izateak ez du esan nahi guk ondo ikusten dugunik.
Orduan, fijazioaz, gero erantzungo diot Gorospe andreari fijazioaz, baina fijazioaz aurrena Damborenea jaunak gureganako erakusten duena, nik uste errespetu pixka bat merezi dugula hitz egiterakoan.
Agian ez gara zuek bezain jakintsuak, baina dakien gure apurrean badakigu eta planteatu egiten dugunean, zeren debate honetan dagoena azken buru eta bozketan ikusiko da, amaieran ikusiko da hemen banka etikoa, banka publiko, solidario eta etikoaren alde zein dagoen eta zein ez. Hori da ikusiko dena eta hori da eztabaidatu behar dugunean.
Gauzak nolakoak diren behin eta birritan errepikatzeak, horrek ez du esan nahi hobeak edo okerragoak direnik. Hemen eztabaidatzeko gaude eta hasieran aipatu baldin badut (...) esandakoak gure erantzukizunak adierazteko, hemen legeak aldatzeko gaude.
Aipatu izan ditu Ibarretxe lehendakariaren esanak eta bera haserre biziz esaten zuen lukurreria eta handinahikeria izan zela krisiaren sorburua eta horrela gaude.
Nik badakit negozioa, banku negozioa ondo dagokiola Kutxabanki, pozten naiz, baina ez da nahikoa. Kutxabank eta aurrezki kutxak herri honekiko, herriarekiko oro har, eta herri honekiko betekizunak dauzkate eta hori da hemen eskatzen duguna. Gehiagorik ez.
Ez dugu eskatzen publiko egitea, banku publikoa egitea eta administrazioaren menpean. Ez dugu besterik eskatzen.
Jeltzale zaharren, asaba zaharren kasuan eurek ere egiten zuten, eurek egin zuten orain guk gure eskuetan daukaguna eta seguru nago jeltzale askok defendatzen duena orain EH Bilduk defendatzen duena alor honetan. Seguru.
Baina kontua ez da kontu pertsonala, Gorospe andrea, ez da kontu pertsonala. Hemen badira Kutxabanken negozioetan, NH hoteletan dituen inbertsioak edo Zeltia elkarte anonimoak eta, badira zenbait inbertsio eta zenbait negozio printzipioz izaera publikoko edo guk nahiko genuke banketxe baterako ez zaizkigu, susmagarriak iruditzen zaizkigu, baina eztabaida gaur ez da hori.
Eztabaida da gizarte ekintzan zein nolako baliabideak ezartzen diren eta guk insistentziaz esango dugu behar direla, hau da, finantza erakundeek konprometitu egin behar direla gastu sozialetan hemen eta oso desberdina ez dago, Maneiro jauna, bere talde misto, talde bakarrekoa eta esaten duenean defentsa, ni harrituta geratzen naiz esaten denean bera ez dela lerratuko.
Aurrezki kutxak hemengoak behintzat ez dira Espainia modukoak eta hemen kontrol politikoa eta Kutxen Legea egin izan zenean, azken momentuan zenbat urteetako hika-mika eta eztabaidak alderdi politikoen artean lortzeko? Noiz gauzatu zen? Presaka eta korrika. Eta zer udal hauteskundeak izan zirenean, zertarako? Kontrola hartzeko, Kutxabanken kontrola hartzeko, hori izan zen.
Baina hori beste eztabaida bat da. Hori da demokraziaren gaineko eztabaida.
Orain gizarte ekintzaren gastuak eta nola lortzen dugun gastu horiek ahalik eta nahikoak izan daitezen jendearen behar izanetarako. Izan litekeen eta ia jarrita legeaz hitz egiten, Alemaniako länderetan dagoen, han bai, hango gobernuak defendatu izan du aurrezki kutxak eta ez dira banku negozioetarako egokienak baina han bai. Hemen, hemen zergatik ez?
Eta hemen, Damborenea jauna amaitzeko, zergatik ezin dezakegu galdatu eta banku etiko eta solidarioa aldarrikatu? Planteatu behar dugu mozkina? Beno, hori da zuk defendatzen duzun eredua, eredu liberala eta horren arabera, eta inbertsioa eta arriskua, eta berriz ere adreilura bueltatu gara ea zeinek egiten duen diru ahalik eta gehien, ahalik eta modurik zikinenean. Baina hori ez da gure eredua.
Guk nahi dugu, azkenik, nahi dugu gizarte ekintzetan pasa den urtean zeuden gastuak eta horiek atera daitezke, badakit berandu gabiltzala, baina horiek atera daitezke eta planteatu daitezke, batez ere Alderdi Jeltzaleak nahi badu. Aldaketak egin daitezke aurrerantzean ekarpen gehiago izateko, zeren holako gauzak aldagarriak dira eta bigarren puntuan...
...aldaketak egin daitezke aurrerantzean ekarpen gehiago izateko zeren eta holako gauzak aldagarriak dira. Eta 2. puntuan nahi dugu lehentasuna markatzea gastu sozialaren kontuan eta 3.ean koordinazio handiagoa eskatzen dugu Jaurlaritza, aldundiak, udalak eta erakunde publikoetan herritarren ongizatea bermatze aldera.
Eskerrik asko.